นอกจากนี้ในส่วนของผู้ว่าฯ สามจังหวัดชายแดนภาคใต้ ได้มีการปรับย้ายนายประชา เตรัตน์ ผู้ว่าฯ นราธิวาสมาเป็นผู้ว่าฯ ชลบุรี โดยให้นายการัณย์ ศุภกิจวิเลขการ รองผู้ว่าฯ ยะลา ขึ้นดำรงตำแหน่งแทน และให้นายธีระ มินทราศักดิ์ รองผู้ว่าฯ ปัตตานี ไปเป็นผู้ว่าฯ ยะลาด้าน นายอารีย์ วงศ์อารยะ รัฐมนตรีว่าการกระทรวงมหาดไทย ยืนยันว่า การแต่งตั้งนายพระนาย เป็น ผอ.ศอ.บต. เพราะเห็นว่ามีประสบการณ์การทำงานเป็นผู้ว่าราชการจังหวัดมาหลายจังหวัด และเคยทำงานในพื้นที่ภาคใต้มาก่อน จึงมั่นใจว่าจะสามารถทำงานประสานกับหน่วยงานต่างๆ และทหารได้มากยิ่งขึ้น ที่สำคัญนายพระนายเป็นน้องชายของนายพลากร สุวรรณรัฐ องคมนตรี ซึ่งเป็นอดีตผู้อำนวยการ ศอ.บต. มาก่อน น่าจะได้รับการถ่ายทอดประสบการณ์ในการทำงานได้เป็นอย่างดี"นายพลากร ซึ่งตามเสด็จสมเด็จพระนางเจ้าฯถพระบรมราชินีนาถที่พระองค์ได้เสด็จพระราชดำเนินแปรพระราชฐานไปในพื้นที่ภาคใต้บ่อยครั้ง และทรงมีความห่วงใย น่าจะสามารถสะท้อนความต้องการในการช่วยแก้ปัญหาได้เป็นอย่างดี นอกจากนี้ ท่านนายกรัฐมนตรี ยังเห็นด้วยทันทีที่มีการเสนอชื่อ ดังนั้น จึงมั่นใจว่าได้ผ่านการพิจารณาจากทุกฝ่ายอย่างรอบคอบแล้ว ผมรู้จักข้าราชการทุกคนเป็นอย่างดี รู้นิสัยใจคอว่าเป็นอย่างไร จึงต้องการคนที่ทำงานเอาจริงเอาจัง เนื่องจากรัฐบาลมีเวลาเพียง 1 ปีในการทำงานเท่านั้น นายพระนายก็เคยเป็นลูกน้องเก่า" นายอารีย์ กล่าว
ใครคือน้องชายของนายพลากร สุวรรณรัฐ องคมนตรี 
นายอารีย์ วงศ์อารยะ